السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله واليك يرجع الامر كله اللهم صل على عبدك ونبيك محمد صلى الله عليه وسلم في الاولين والاخرين والملأ الاعلى الى يوم الدين. اخواني واحبابي في الله ساعة الصبر
لسه بنتكلم عن سعة الصدر هذه الصفة الخطيرة. يا اخواني في الله يا ما مفاوضات ما بين شعوب وما بين قادة شعوب وبعضها. انهارت سبب ان قائد الدولة ما قدرش يستحمل كلمة من اللي هو بيتفاوض معه. يا محروم قامت بسبب ان قائد عسكري ما قدرش يستحمل موقف اتعمل فيه
او اتعامل مع البلد بتاعته. ياما يا اخواني في الله يعني ناس قتلت بعض. بسبب كلمة ما حدش قدر ان صدره يستحملها. ياما بيوت وواحد طلق زوجته او واحدة يعني صممت انها تطلق من زوجها. بسبب كلمة ما فيش حد من الطرفين قدر انه يستحملها. ياما علاقات اخوة
الحب انهارت ياما اخوات خسروا بعض بسبب ان كلمة كل واحد من الطرفين ما قدرش يستحمل ما قدرش صدره يسع هذه كلمة سعة الصدر صفة خطيرة جدا يا اخواني. اللي ما عندوش الصفة ديت عايش حياته معذب. عايش حياته تعبان. عايش حياته صدره ضيق
استمرار عايش حياته مضغوط وضاغط كل اللي حواليه. الانسان اللي عنده سعة الصدر سبب رحمة وسعادة لنفسه ولكل اللي حواليه بازن الله سبحانه وتعالى المرة دي بنتكلم عن الجزء التاني
من سعة الصدر عند رسول الله صلى الله عليه وسلم. والكلمة العظيمة لسيدنا علي ابن ابي طالب. وهو يصف النبي صلى الله عليه وسلم كان اوسع الناس صدرا. كان ما بياخدش على صدره عليه الصلاة والسلام. كان صدره مليان ثقة بالله وفرح بالله. وامل في
وموقن ان ربنا مش هيسيبه. كان بيتعامل مع المشاكل والضغوط والابتلاءات والزروف والعوارض. بقمة سعة الصدر. يعني سبحان الله العظيم! يعني احد المستشرقين جه عاش مع العرب آآ زمان بقى في القرن التسعتاشر فكان اكتر حاجة علق عليها
بيقول مهما حصل من عوارض لا يفقدوا اعصابهم ابدا. بيفضلوا ساكنين. واسقين ان ربنا مش هيسيبهم. بيقول ركبنا سيارة مرة العجل بتاعها انفجر. فبيقول اخذ هو بقى هيجن ومين المسئول على انه كان يعمل صيانة للسيارة ديت بيقول له لقيتهم وهم بيقولوا القضاء
وقدر وربنا اراد كده وربنا ان شاء الله بازن الله هيفرجها. فيعني الناس بتتعجب يا جماعة من هزه الصفة. صفة سعة الصدر الانسان اللي صدره لا يضيق امام العوارض ابدا. قلنا المرة اللي فاتت ان صدر النبي عليه الصلاة والسلام وسع كل الاخلاق. ووسعها مع كل الناس ووسعها في كل الظروف
وهو ده موضوع اللي احنا هنتكلم عنه النهاردة سعة صدر النبي عليه الصلاة والسلام في كل الظروف. النبي عليه الصلاة والسلام وهو بيموت. بيموت في بيت السيدة عائشة رضي الله عنها
اكبر مصيبة بالنسبة لمراته حبيبته اكتر واحدة بتحبه في الدنيا كلها. عائشة بنت ابي بكر وجوزها بيموت وهي الشابة الصغيرة اعصابها مش قادرة تتحمل موت زوجها امام عينيها. موت نبي الله عليه الصلاة والسلام امام عينيها. النبي عليه الصلاة والسلام بيضع رأسه على صدرها بين
نحرها ونحرها. يعني على سدرها. يعني النبي عليه الصلاة والسلام يموت وهو في حضن السيدة عائشة. وكما في صحيح البخاري يموت وهو في حضن السيدة عائشة عليه السلام الصلاة والسلام. كانه هو بيموت
بيفكر ازاي يواسيها. ازاي يموت وهو بيواسيها. ازاي يبقى يعني اخر مشهد يا اخواننا يعني حتى الافلام الرومانسية ما بتقدرش تقفل المشاهد بتاعتها على هزا المشهد المهول اللي ختمت به حياة النبي عليه الصلاة والسلام. وهو ينظر الى السماء ويقول بل الرفيق الاعلى
قلبه في السما قلبه مع ربنا قلبه مش مع الدنيا. ومع ذلك وهو في قمة التوهج الايماني في لحظة خروج رح النبي عليه الصلاة والسلام بمهتم انه يواسي السيدة عائشة. يعني الحنان والشفقة والعطف صدره وساحة حتى وهو في هذا الموقف. سيدنا اسامة ابن زيد ترك
الجيش اللي كان قائده ورجع اللي كان بعث الروم ورجع للنبي عليه الصلاة والسلام يطمن عليه. سيدنا محمد كان فقد القدرة على النطق في هذا الوقت عليه الصلاة والسلام. قبل
مباشرة النبي عليه الصلاة والسلام يعني عايز يعني قلبه بيتفجر حنان على اسامة ابن زيد. اخذ يحرك يديه يعني ان هو بيدعي له. يعني كانه اسامة انا بدعي لك. ولكن مش قادر يحرك بقه عليه الصلاة والسلام. فعلم اسامة وعلم الصحابة ان النبي عليه الصلاة والسلام بيدعي له. النبي قبل ان يموت بساعات يعني في
اشد لحظات المرض على النبي عليه الصلاة والسلام يتحامل على نفسه. ويقوم ويكشف الستار عن اصحابه وهم يصلون الفجر. كأن النبي حس الدبيب الموت في جسده كأن النبي حس ببدء خروج الروح من جسده، عليه الصلاة والسلام. ما عملش كده في الصلوات بتاعة ايام المرض بتاعه. انما صلاة الفجر دي
كأن النبي يعلم النية ساعات وما عادش هيشوف الصحابة في الدنيا تاني. عليه الصلاة والسلام فقام رسول الله صلى الله عليه وسلم. وتحامل على نفسه وكشف الستار نظر الى اصحابه وهو بيصلون الفجر. الصحابة كانوا هيسيبوا الصلاة من كتر ما فتنوا بالفرحة. افتكروا ان النبي عليه الصلاة والسلام راق. افتكروا ان النبي عليه الصلاة والسلام شفي
ما كانش شوفي ولا كان رايق عليه الصلاة والسلام ولكن كان عايز اخر مشهد يشوفوه وجه النبي عليه الصلاة والسلام وجه المربي بتاعهم. وهو بيتبسم في وجوههم. كان عايز يبقى ده اخر منزر عشان
يا سيدنا انس بيقول نظرت الى وجه رسول الله صلى الله عليه وسلم في اللحظة دي كأنه ورقة مصحف كأنه حاجة اكتر حاجة منورة في عينين سيدنا انس في الدنيا
المصحف فبيقول كأنه ورقة مصحف النبي عليه الصلاة والسلام حنانه واسع الدنيا كلها حتى وهو بيموت. عليه الصلاة والسلام في كل الظروف النبي لا تتبدل ولا تتغير يوم موت ابنه. يوم موت ابراهيم. ابراهيم مات يا جماعة والنبي داخل على تلاتة وستين سنة. مات قبل موت النبي عليه الصلاة والسلام بشهور
ده ابنه الوحيد وده الولد الوحيد اللي كان عايش اللي النبي عليه الصلاة والسلام وده الولد الوحيد اللي رزقه اصلا النبي عليه الصلاة والسلام طول فترة المدينة لم ينجب من اي زوجة من الزوجات. يعني ده الولد الوحيد وخلاص بدأ يمسكه في ايديه وياخده مع المسجد. وتجود رح ابراهيم. يعني
الصبح في الصباح الباكر النبي عليه الصلاة والسلام كان شايله على ايديه وابراهيم يعني خلاص صدره بقى صوت حشرجة الموت في صدر ابنه اللي كان لسه سنة سنتين يعني خلاص يعني بيموت. فالنبي عليه الصلاة والسلام بدأت عينيه تسيل بالدموع. عبدالرحمن بن عوف قال له ما هذا يا رسول الله؟ قال هذه رحمة. هذه
ما ان العين لتدمع وان القلب ليحزن وانا على فراقك يا ابراهيم لمحزونون. ولا نقول الا ما يرضي ربنا انا لله وانا اليه راجعون. واحد شايل ابنه ووقف بالثبات ده وابنه بيموت. ابنه الوحيد بيموت بين ايديه
مات ابراهيم ودفنوه. بعدها بدقائق بعدها بساعة تكشف الشمس ويقف النبي عليه الصلاة والسلام يصلي صلاة الكسوف. وهو في السجود ينفخ ويقول اف اف اف ويبكي بكاء مهولا. يعني اكتر صلاة النبي عليه الصلاة والسلام بكى فيها في تاريخه كله. هذه الصلاة والصلاة اللي صلاها قيام الليل
ليلة نزول خواتيم ال عمران. النبي عليه الصلاة والسلام يبكي ويقول يا رب الم تعدني الا تعذبهم وانا فيهم؟ الم تعدني الا تعذبهم وهم يستغفرون؟ هو النبي عليه الصلاة والسلام بيبكي كل ده ليه؟ مش حزن على موت ابراهيم
خوف على اصحابه احسن يكون الكسوف ده هو بداية يوم القيامة. هو ده بداية علامات يوم القيامة لان انتم عارفين ان كسوف يوم القيامة هيحصل تجمع الشمس والقمر هيحصل هذا الخسوف الشديد ولكن العلماء كلهم هيقولوا هينجلي بعد ساعة وكزا دقيقة وكزا سانية فلا ينجلي واذا بيوم القيامة
يقوم فالنبي عليه الصلاة والسلام يوم موت ابراهيم. وهو بنفس الاخلاق بنفس الشفقة. بنفس العطف بنفس الرحمة. يعني لو واحد ابنه مات يا جماعة وشاف واحد المسل خبطته عربية يوميها هيقول يعني ابني مات يعني مش قادر ان انا اتفاعل مع مشاكل حد او مع هموم حد اصلا. الناس لما بتكون صدورها
مشاكل لا تستطيع ان تستوعب مشاكل غيرها. لا تستطيع ان تتفاعل مع هموم غيرها. النبي عليه الصلاة والسلام واقف يبكي البكاء ده كله خوف على اصحابه خوف على اصحابه وفي وهو لسه جثة ابنه ابراهيم لم تبرد في قبرها. اخلاقه في كل الظروف. السيدة عائشة
مر هذه المواقف الحزينة. مر النبي عليه الصلاة والسلام راجع السيدة عائشة قالت له انا عايزة احكي لك قصة يا رسول الله. تحكي لي قصة. ساعات يا جماعة يعني كلنا بنجرب الموضوع ده تبقى انت راجع بيتك ما انت شايف قدامك اصلا. يعني زوجتك تيجي تكلمك في موضوع انت تنام واما تصحى الصبح تفتكر انك نمت وهي بتكلمك من
كتر الاجهاد اللي انت فيه. بتبقى نفسك انك تتفاعل بس مش قادر. تخيلوا النبي عليه الصلاة والسلام يعني راجع من مهام شكلها ايه. يا اخواني في الله احنا مش مشغولين
خالص والواحد بيرجع بيته دماغه دي عاملة يعني جواها سورة. من كتر المشاغل والانشغال وفلان هيعمل ايه والموضوع الفلاني هيرسى على ايه ؟ والازمة الفلانية تتحل ولا لأ ؟ وبكرة ورايا كزا وورايا كزا ورايا كزا. تخيلوا بقى ومال حبيب الله محمد عليه الصلاة والسلام. مراته عايز احكي لك قصة قصة
قالت له قصة حداشر امرأة كم؟ يا رب استر يا رب. تخيلوا بقى لو واحد مننا بقى وبيسمع حداشر امرأة بتاع اجتمعوا يا رسول الله فتعاقبنا وتعاهدنا على الا يكتمنا شيئا من خبر ازواجهن. كل واحدة يا رسول الله حلفت بالله
هتقول كل حاجة عن جوزها. تخيلوا لو واحد مننا هيحط ايده على راسه وهيقول يا نهار ابيض! يعني انا الوقتي اسمع حداشر قصة الله وحده يعلم النبي عليه الصلاة والسلام كان وراه الفجر ايه ؟ الله وحده يعلم. النبي عليه الصلاة والسلام كان جاي منين ومراته عايزة تحكي له حداشر قصة. والنبي عليه
الصلاة والسلام ينتبه مع السيدة عائشة ويصغي للسيدة عائشة. انتم عارفين طبعا الفرق بين الراجل والست يا جماعة. يعني الراجل اهم حاجة عنده الراجل عقليته عقلية اجمالية يعني مسلا ابنه راح فرح مسلا فيقول لابنه مسلا ايه آآ ايه الفرح كويس؟ يقول له اه يا بابا الفرح كويس والحمد لله وتمام يا ابني اتبسطت الحمد خلاص بقى كل حاجة من فوق
انما الستات ما عندهمش الكلام ده. تقول لبنتها جبت من الفرح حبيبتي. اه يا ماما. ده كانت العروسة لابسة كزا. وكان يا ماما اللي جايبين اكل كزا كان يا بابا الناس عاملة كزا الستات عقليتها تفصيلية دايما
فتخيلوا النبي عليه الصلاة والسلام السيدة اشرفة بتقول له حداشر قصة بس. يا زوجي الحبيب. حداشر قصة بس يا رسول الله. عليه الصلاة والسلام. وقعد تحكي له بقى واحدة منهم تقول زوج العشنق
ان انطق اطلق وان اسكت اعلق. وواحدة تانية زوجي عياياء طبقاء. كل داء له داء شج لك اوفى لك او جمع كلا لك كلام طلاسم وكلام قصص وكل واحدة قصة وحكاية والقصة رقم حداشر بقى
زوجة ابو زرع بقى والسيدة عائشة بتحكي والنبي عليه الصلاة والسلام بينظر لها بانتباه واصغاء. وهي تقول له فقالت الحادية عشر الحمد لله وصلنا للحداشر فقالت الحادية عشر زوجي ابو زرع وما ابو زرع وما ابو زرع وقعدت تحكي بقى مين ابو زرع. خلص
ابنة ابي زرع ما ابنة ابي زرع وقعدت تحكي على بنته خلصنا ابن ابي زرع ما ابن ابي زرع وقعدت تحكي على ابنه. طب خلصنا ام ابي زرع ما ام ده واحدة متيمة
جوزها ده واحدة متيمة بكل شيء يتعلق بجوزها. ما ام ابي زر وقعدت تحكي. خلصنا جارية ابي زرع. ما جارية ابي وقعدت توصف الجارية بتاعة ابو زر. وبعد كده طلع ان ده كان جوزها الاولاني
وطلعت ان هي اتطلقت منه واتجوزت واحد تاني وبتوصف مشاعرها تجاه الاولاني انها مش قادرة تنساه. النبي عليه الصلاة والسلام بعد كل بقى الايه واحد الحداشر قصة دول النبي عليه الصلاة والسلام بيعلق تعليق كانه بيقول للسيدة عائشة انا قلبي معك وانا كنت مركز في كل كلمة بتقوليها يقول لها كنت لك
كابي زرع لام زرع. يعني بيقول لها انت رمز للوفاء. ورمز للحب. ورمز للعاطفة وانا مش مديكي حقك. وانا مش قادر ان انا اديكي حقك في الحب والعاطفة. يا اخواني والله العظيم يا اخواني يعني اللي ممكن يدرك اللي النبي بيعمله هنا عليه الصلاة والسلام لو قاعد قدامي الوقتي راجل اعمال مسلا ملط مليونير مسلا
او قاعد قدامي رئيس مجلس ادارة شيء يعني مالت النشأ الى الجروب. او قاعد قدامي شخص وزير من الوزراء ووراه خمستلاف ملف مستنيينه بكرة مين يا اخواننا دائما يعني على فكرة دائما اكثر حالات فشل اسري بتبقى في حياة العظماء والناجحين. والعلماء ليه ؟ لان دول حياتهم شغل بس
دايما بيحطم اسرته ان النبي عليه الصلاة والسلام صدره يبقى واسع لدرجة ان النبي عليه الصلاة والسلام طفل يكلمه يسمعه. النبي عليه الصلاة والسلام سجد سجدة فطول فواحد وراه بيقول له يا رسول الله لمازا اطلت؟
فقال له ان ابني اللي هو الحسن او الحسين بقى احفاده يعني ركب فوق ظهري فلم ارد ان يعني ايه ان يعني ايه؟ يعني كما قال عليه الصلاة والسلام افزعها او ان اعكر عليه صفا. ابني جه حفيدي جه فوق ضهري. والنبي عليه الصلاة والسلام قاعد سايبه لحد ما يشبع خالص. ولحد ما ينزل ساعة الصدر
سعة الصدر في مكة لما الصحابة كانوا بيعذبوا تعذيب شديد جدا وسيدنا خباب ام انار حطت السيف السيف الملتهب على رأسه فصعد الدخان وسقط مغشيا عليه. افاق جري على النبي عليه الصلاة والسلام ضهره مكوي بالنار. وراسه مكوية بالنار. لقى النبي عليه الصلاة والسلام قاعد في صحن الكعبة
فارش طوب تحته وقاعد بقى يسبح ويصلي ويقبض. خبط دخل على النبي عليه الصلاة والسلام قال له يا رسول الله الا تدعو لنا؟ الا لنا يا رسول الله. انت يا رسول الله جالس متسبح. ربنا وبتعبد ربنا واحنا قاعدين بنكويه بالنار. الا تدعو لنا؟ الا تستنصر لنا
النبي عليه الصلاة والسلام رد عليه. ولكن يا جماعة هل خباب اشد غيرة على دين الله من النبي عليه الصلاة والسلام؟ ابدا. ولكن ده دي سعة الصدر. ان النبي عليه الصلاة والسلام
ثقة بالله من خباب. اكثر امل في الله من خباب. اكثر فرح بالله من خباب. فالنبي موقن ان كل ده هينجلي. فده كان وايمان كان سعة صدر من النبي عليه الصلاة والسلام
النبي عليه الصلاة والسلام اخلاقه مهما كانت الظروف لا تتبدل في غزوة احد النبي عليه الصلاة والسلام تلات تلاف واحد هاجمين عليه. ومعظم الصحابة يعني يعني تركوا ميدان المعركة. ابو طلحة مسك السهام وبدأ يرمي. يرمي
وطلحة رافع راسه النبي عليه الصلاة والسلام بيقول له اخفض رأسك لا تصيبك سهامهم. هو احنا رسول الله الوقتي يعني الحنان بتاعك يا حبيب الله بيطلع المواقف دي ابو طلحة قال له يا رسول الله نحري دون نحرك. يا رسول الله يعني قال له لو جا لي السهام تيجي في رقبتي انا يا حبيب الله. عليه الصلاة والسلام
سعد بن ابي وقاص ماسك الساب النبي قال له يا سعد ارم سعد ارم سعد فداك ابي وامي. ووقفت قدام كلمة فداك ابي وامي وانا مبهور. فداك ابي وامي يعني انت اغلى عندي من امي وابويا. يعني تخيل هزا الموقف القاتل في وسط السهام
قاتلة في وسط تناثر الدماء والاشلاء. والنبي عليه الصلاة والسلام بيقول له انت اغلى عندي من اغلى الناس. انت اعز عندي بيقول له انا باحبك. انت حبك في قلبي اعلى من حب احب الناس الى قلبي. تخيلوا النبي عليه الصلاة والسلام
تخيلوا حبيب الله عليه الصلاة والسلام. تخيلوا الاخلاق بتاعته مهما كانت الزروف. حدست مجاعة في غزوة الاحزاب في غزوة الخندق والرسول عليه الصلاة والسلام ربط الحجر على بطنه من الجوع. والصحابة جعانين. واحد الصحابة في صحيح البخاري بيقول كان بيوزع على كل واحد اهانة سلخة. شوية دهن كده
خلاص وهي في الحلق بشعة. ده ده كلمة الصحابي في صحيح البخاري. وهي في الحلق بشعة. بيقول طعمها بشع. ومع زلك ما فيش غيرها. واحد صحابي راح لمراته لقى النبي عليه الصلاة والسلام جعان جدا ورابط الحجر على بطنه من الجوع قالت له خلاص انا هاعمل اكل ولكن خد بالك النبي عليه الصلاة والسلام يا دوبك وواحد او اتنين معه ما ينفعش
اكتر من كده راح للنبي عليه الصلاة والسلام قال له يا رسول الله اعددنا لك طعاما. ولكن يا رسول الله يعني رجلين او ثلاثة معك. يعني يعني هذا قدر الطاعة. النبي عليه الصلاة والسلام قال له خلاص
ازهب الى امرأتك وايه ولا تفعل شيئا حتى اتيها. وقام من نادي الجيش كله عليه الصلاة والسلام. الزوجة لقت الف واحد داخلين عليها. يا جماعة احنا لما بنبقى جعانين ممكن واحد فينا يعني ضميره يعني او يعني نفسه تخونه ويبقى نفسه انه
تاكل حتى يعني لو جا له حاجة كده دول اخوان وهو مش قادر يتحمل مسألة الجوع. النبي عليه الصلاة والسلام رابط الحجر على بطنه ولا يأكل الا لما يكون للجيش يأكل. والنبي
عليه الصلاة والسلام يدعو ويبارك الطعام ويكفي الطعام لكل من ذهب بهم. النبي عليه الصلاة والسلام انما يا جماعة الاخلاق وهو جعان. الاخلاق هو في الغار مع ابو بكر الاخلاق في موقف تشيب فيه شعور الرأس وترتجب فيه القلوب. والنبي عليه الصلاة والسلام على الاخلاق وعلى الوفاء مع ابي بكر الصديق
النبي عليه الصلاة والسلام لا يوقد في بيته نار هلال تلو هلالة تلو هلال وهو على هذه الاخلاق. يا جماعة سعة الصدر كان اوسع الناس صدر عليه الصلاة والسلام. اخلاق النبي عليه الصلاة والسلام. اكتر انسان اتكلم عن الاخلاق في الدنيا كلها
اكتر مصلح اهتم بملف الاخلاق في الحياة كلها. اكتر واحد اتكلم عن ثمار حسن الخلق في الحياة كلها النبي عليه الصلاة والسلام ما فيش مصلح في التاريخ ولا قائد ولا انسان عظيم ولا مربي ولا ناشر مبادئ. اتكلم عن الاخلاق
زي ما النبي عليه الصلاة والسلام اتكلم عنها. تخيل معي عيشي معي بقلبك. مع احاديث النبي عليه الصلاة والسلام. وهو يقول لاصحابه ان احب عباد الله الى الله. ان احب عباد الله الى الله. اكتر واحد ربنا بيحبه فينا
احسنهم خلقا. شوفوا النبي عليه الصلاة والسلام اتكلم عن حسن الخلق لدرجة ان يقول ان من احبكم اليه احاسنكم اخلاقا. النبي عليه الصلاة والسلام بيقول اكتر حد ربنا بيحبه. اكتر حد انا بحبه احاسنكم اخلاقا
اكتر حد عنده حسن خلق. النبي عليه الصلاة والسلام قال اكمل المؤمنين ايمانا. الله اكبر. اكمل المؤمنين ايمانا اكتر ناس كملوا الايمان بتاعها احاسنهم اخلاقا. النبي عليه الصلاة والسلام يقول ان من خياركم احب
اخلاقا. يعني ايه الخيار؟ خيار يعني الخيرة يعني الصفوة وربنا لما بيصطفي بيصطفي الصفوة يعني اكتر ناس ربنا يصطفيها اكتر ناس ربنا يرفعها. اكتر ناس ربنا يستعملها مننا هم احسن ناس فينا اخلاق. اكتر ناس ربنا يرفعها فينا
اكتر ناس فينا اخلاقك. يا جماعة احاديس تزلزل القلب. ان قال رسول الله صلى الله عليه وسلم ان المؤمن ليبلغ بحسن الخلق درجة الصائم القائم. يعني النبي عليه الصلاة والسلام بيقول ان حسن
الخلق ده يوم القيامة رغم ان هو ما كانش صوام ما بيصومش اتنين وخميس. ما بيقومش الليل كل ليلة. ييجي يوم القيامة يلاقي نفسه مع الصوامين القوامين في الفردوس الاعلى
يعني النبي عليه الصلاة والسلام بيقول ان حسن الخلق بيرفع للفردوس الاعلى. النبي عليه الصلاة والسلام يقول احبكم الي واقربكم مني مجلسا يوم القيامة. النبي في زل عرش الله. يعني دول في ظل عرش الله مين يا رسول الله
قربنا منك مجلس يوم القيامة. مين يا رسول الله اقرب ناس هتعدي الصراط معك؟ هتقف على الحوض معك هتدخل الجنة معك احسنكم خلقا. احسنكم خلقا. يعني النبي عليه الصلاة والسلام بيقول لك حسن الخلق هيرفعك الفردوس الاعلى. حسن الخلق
يوقفك في ظل عرش الله. قال رسول الله صلى الله عليه وسلم اثقل شيء في الميزان حسن الخلق. اثقل شيء في الميزان. يعني على الوزن الاعمال اتقل حاجة هتقل كفة حسناتك. اكتر حاجة هتقل كفة حسناتك حسن الخلق. سعة الصدر السهولة. الشجاعة الوفاء الكرم
الصفح العفو التسامح السماحة. كل ديت صفة السخاء الجود. انك انت ما تجرحش حد ما تأزيش حد ما تختبيش حد انك تجبر خاطر الناس. انك انت تبقى سهل هين لين. عشان كده النبي عليه الصلاة والسلام يقول الا ادلكم على
على من تحرم عليه النار او يحرم على النار قال كل قريب سهل لين. كل قريب انسان قريب. قريب قريب سهل انك ترضيه. سهل انك تسامحه سهل انك تصالحه لين انسان مرن لين. اللي بياخد ايده بيروح معه لين مع الناس. ما هواش دماغه ناشفة ما هواش دماغه
ما هوش دماغه صب في اسمنت خرسانة مسلحة. كل قريب سهل لين. النبي عليه الصلاة والسلام يقول الا ادلكم على اكثر اهل الجنة اكثر اهل الجنة او اكثر ما يدخل الناس الجنة. قالوا بلى يا رسول الله. قال تقوى الله وحسن
خلق النبي عليه الصلاة والسلام يقول انا زعيم انا ضامن ببيت في ربض الجنة. يعني في اسفل الجنة يعني عارفين يا جماعة المناطق الشعبية بتاعة الجنة. مناطق الكثافة السكانية بتاعة الجنة. يعني يعني زي ما الدنيا فيها مناطق شعبية كده. الجنة فيها بس مش شعبية بقى شعبية بتاعة
يعني ملوك برضه اه يعني انا زعيم ببيت في ربض الجنة قمة الونس بقى والانس والحياة الاجتماعية كلها. لمن ترك الجدال وان كان محقا. اللي يسيب شهوة الجدال وده من حسن الخلق له بيت في ربض الجنة. في المكان اللي كله ونس وانس وفرفشة
حياة اجتماعية. وانا زعيم ببيت في وسط الجنة. وسط الجنة زي ما بقول لك كده آآ الشقة في وسط البلد. شقة انا نازل وسط البلد وسط البلد دي في القاهرة كلمة كبيرة. وكلمة لها معاني فتخيل الجنة برضو في وسط البلد في الجنة. بكل المعاني بتاعة وسط البلد كده اللي ساكنين فيها. وانا زعيم ببيت
وسط الجنة لمن ترك الكذب وان كان صادقا. وان كان مازحا. وانا زعيم ببيت في اعلى البشواتي بقى الفلل المنعزلة بقى على البلاج الواحدة. المنتجعات السياحية بتاعة الفردوس الاعلى بقى
الحاجة قمة الفخامة بقى اللي في الوجود كله. انا زعيم ببيته. في اعلى الجنة لمن حسن خلقه. يعني التلاتة حسن خلق يخلوا لك املاك في كل طبقات الجنة. يخلوا لك عقارات في كل اماكن الجنة وكل منتجعات الجنة. فيه انسان
اتكلم عن حسن الخلق. فيه مصلح. فيه قائد. قواد الاباء العظماء بتوع امريكا ابراهيم كولين وجورج واشنطن الاباء العظماء بتوع فرنسا من كل قواد الفكر بتوع الثورة الفرنسية وكل الاباء العظماء بتوع روسيا وديسكوفسكي
وكل الاباء العظماء بتوع المانيا بتوع اوروبا بتوع الغرب. بتوع جميع الحضارات الانسانية. حد منهم. اتكلم يا اخواني حد منهم اتكلم على حسن الخلق بالدرجة دي؟ حد منهم عظم قضية الاخلاق بالدرجة دي؟ لا يوجد في التاريخ. لا يوجد في البشرية كلها. حد اتكلم
اخلاق وقال ان حسن الخلق يخليك احب عباد الله الى الله. حسن الخلق يخليك خيار هذه الامة وصفوتها. حسن الخلق يخليك لك بيوت في الجنة واعلى الجنة ووسط الجنة. حسن الخلق يخليك اكمل المؤمنين ايمانا. يخليك اثقل المؤمنين ميزانا يوم القيامة. يخليك اقرب المؤمنات
مجلسا من النبي عليه الصلاة والسلام يوم القيامة. حسن الخلق يخليك احب عباد الله الى الله. واحب عباد الله الى رسول الله. حسن الخلق. مين اللي اتكلم عن الاخلاق الكلام ده كله. مين اللي عظم قضية اخلاق التعظيم ده كله؟ عشان كده كان نفسي ان في هذه الحلقة اكلمكم عن اكبر مستشرقين في العالم
عن اكبر شخصيات غربية في العالم من المانيا من آآ من آآ من كل مكان في الدنيا كلها. من كل الدول ومن كل الحضارات نفسي اقول لكم عظموا انبهروا بشخصية النبي عليه الصلاة والسلام قد ايه. وكل تركيزهم كان على قضية الاخلاق. واكتر انبهار لهم كلهم كان بقضية الاخلاق
كان قضية التسامح. قضية العفو. قضية الصفح. قضية الحلم. دي القضية اللي بهرت العالم. بالنبي عليه الصلاة والسلام. عليه افضل الصلوات من رب العالمين الى يوم الدين كان اوسع الناس صدرا. والينهم عريكا واصدقهم لهجة. واكرمهم
اللهم عشرة. اكرامهم عشرة يعني غرقك باخلاقه. يغرقك بكرمه. يغرقك بحلمه. يعني انا ممكن اديك خمسمية جنيه في خمسمية جنيه الف جنيه يبقى انا انا كريم مال. انما فيه كرم اخلاق يا جماعة. ان انا اغرقك باخلاقي. ان اللي يقابلني يتغمر حب. يتغمر شفقة
غمر شهامة يتغمر مساندة واعانة يتغمر كرم. واصدقهم لهجة. الانسان الصادق. فيه ناس يا جماعة ضيعي الكلام. فيه ناس يا اخواننا بتبيع كلام. فيه ناس يا جماعة يعني بيخلص المصالح بتاعته بكلمتين. يراضي بهم الناس وبعد كده الناس تيجي
طالبوا خلاص وعود وخلاص. اصدق الناس لهجة. يعني ممكن ينصحك حتى لو النصيحة هتبقى صعبة عليك. ولكن هي دي مصلحتك. يصدقك. اصدق الناس لهجة الينهم عريكة لين. لان مع كل اللي حواليه. يعني حاضر. ماشي. اللي يطلب حاجة حاضر ايه الاخلاق دي ؟ ايه الصفات العظيمة دي ؟ ايه سعة
الصدر العظيمة دي نفسنا نتعلم الصفة العظيمة دي يا اخوانا. نفسنا الصفة دي تبقى في حياتنا. الصفة دي سببها الثقة في الله. والامل في الله واليقين ان ربنا ولا يمكن هيسيبنا ابدا ولا يمكن ان يتخلى عنا. انك تواجهي مشاكل الدنيا صدرك قد الكرة الارضية. مهما المشاكل جت صدرك واسع. مهما الناس
صدرك واسع. مهما اتعرضت لتهديدات او اختار صدرك واسع. مهما الدنيا ضاقت بك صدرك واسع. مهما الناس حملت مشاكلها عليك. صدرك واسع. مهما مهما مهما صدورنا واسعة. مهما جت ابتلاءات في القدر صدورنا
مين فينا يا جماعة؟ اللي هياخده التلات صفات بتوع النبي عليه الصلاة والسلام؟ جمع كل الاخلاق عليه الصلاة والسلام. مع كل الناس في كل الزروف سعة الصدر المذهلة التي لم يصل اليها اي انسان في التاريخ. ولم يستوعبها صدر اي مصلح في التاريخ. اعظم الاخلاق
اكبر معجزة في الاسلام اخلاق النبي عليه الصلاة والسلام. نسأل الله سبحانه وتعالى. اللهم ارزقنا سعة الصدر يا رب العالمين. اللهم ارزقنا حسن الظن بك وصدق التوكل عليك. اللهم املأ قلوبنا املا في رحمتك. اللهم املأ قلوبنا ثقة فيك يا رب العالمين
اللهم املأ قلوبنا بما ملأت به قلوب عبادك الصالحين. اللهم ارزقنا اخلاق حبيبك محمد صلى الله عليه وسلم. الله اللهم زينا بزينة الايمان واجعلنا هداة مهتدين. اللهم اهدنا لاحسن الاخلاق. لا يهدي لاحسنها الا انت
واصرف عنا سيئها لا يصرف عنا سيئها الا انت. اللهم زينا باخلاق الحبيب محمد صلى الله عليه وسلم. الله اصلح اخلاق امة محمد صلى الله عليه وسلم. اللهم استعملنا ولا تستبدل بنا يا ارحم الراحمين. يا ارحم الراحمين يا ارحم الراحمين
سبحانك اللهم وبحمدك اشهد ان لا اله الا انت استغفرك واتوب اليك